**สัญญารับทุนสนับสนุนงานวิจัยภายในคณะวิทยาการจัดการ**

**ประเภททั่วไป ประจำปีงบประมาณ พ.ศ. ๒๕๖๑**

 **สัญญาเลขที่ MS -**

**ชื่อโครงการ**

 สัญญาฉบับนี้ทำขึ้น ณ คณะวิทยาการจัดการ มหาวิทยาลัยราชภัฏเพชรบูรณ์ ตั้งอยู่เลขที่ ๘๓ หมู่ ๑๑ ถนนสระบุรี – หล่มสัก ตำบลสะเดียง อำเภอเมือง จังหวัดเพชรบูรณ์ เมื่อวันที่ ๑๕ เดือน กุมภาพันธ์ พ.ศ. ๒๕๖๑ ระหว่าง คณะวิทยาการจัดการ โดย **ผู้ช่วยศาสตราจารย์ ดร.ประยูร ลิ้มสุข** อธิการบดีมหาวิทยาลัยราชภัฏเพชรบูรณ์ ซึ่งต่อไปในสัญญานี้เรียกว่า**“ผู้ให้ทุน”** ฝ่ายหนึ่ง กับ

ตำแหน่ง อาจารย์ สาขาวิชา คณะ วิทยาการจัดการ อยู่บ้านเลขที่

 ถนน ตำบล อำเภอ เมือง จังหวัด

รหัสไปรษณีย์ โทรศัพท์ ซึ่งต่อไปในสัญญานี้เรียกว่า **“ผู้รับทุน”** อีกฝ่ายหนึ่งทั้งสองฝ่ายได้ตกลงทำสัญญากันมีข้อความดังต่อไปนี้

  **ข้อ ๑** ผู้ให้ทุนตกลงให้ทุนและผู้รับทุนตกลงรับทุนอุดหนุนงานวิจัย เพื่อดำเนินโครงการวิจัย

เรื่อง

ตามข้อเสนอโครงการวิจัยที่ได้รับการอนุมัติแล้ว แนบท้ายสัญญานี้ ในวงเงิน ๑๒,๐๐๐ บาท

 (หนึ่งหมื่นสองพันบาทถ้วน) โดยมีระยะเวลาดำเนินโครงการวิจัย ๗ เดือน นับตั้งแต่ วันที่ ๑๓ เดือนกุมภาพันธ์ ๒๕๖๑ ถึงวันที่ ๓๐ เดือน กันยายน พ.ศ. ๒๕๖๑

 **ข้อ ๒** ทุนอุดหนุนการวิจัยตามจำนวนเงินในข้อ ๑ นี้เป็นการให้ทุนโดยมีวัตถุประสงค์
เพื่อสนับสนุนการดำเนินการวิจัย จำนวน ๑๐,๐๐๐ บาท (หนึ่งหมื่นบาทถ้วน) และสนับสนุนการเผยแพร่ผลงานการวิจัย จำนวน ๒,๐๐๐ บาท (สองพันบาทถ้วน) ผู้ให้ทุนตกลงแบ่งจ่ายเงินอุดหนุนงานวิจัยให้กับผู้รับทุนออกเป็น ๓ งวด ตามกำหนดเวลา ตามเงื่อนไข และตามระเบียบต่างๆของผู้ให้ทุน ดังนี้

 งวดที่ ๑ จ่ายในอัตรา ๕๐ % ของเงินทุนอุดหนุนงานวิจัยที่ได้รับในข้อ ๑ หลังจากที่ได้ทำสัญญารับทุน และส่งแผนปฏิบัติการวิจัยและแผนการใช้จ่ายเงินงวดที่ ๑ – ๓

 งวดที่ ๒ จ่ายในอัตรา ๔๐ % ของเงินทุนอุดหนุนงานวิจัยที่ได้รับในข้อ ๑ หลังจากนำเสนอรายงานความก้าวหน้าผลงานวิจัยไม่น้อยกว่า ๑ ใน ๒ ของงานวิจัย โดยความเห็นชอบจากคณะกรรมการพิจารณาพิจารณากลั่นกรองทุนวิจัย และ คณะกรรมการพิจารณาข้อเสนอโครงการวิจัย คณะวิทยาการจัดการ รวมทั้งส่งรายงานการใช้เงินอุดหนุนงานวิจัยงวดที่ ๑

 งวดที่ ๓ จ่ายในอัตรา ๑๐ % ของเงินทุนอุดหนุนงานวิจัยที่ได้รับในข้อ ๑ หลังจากส่งเล่มรายงานการวิจัยฉบับสมบูรณ์ จำนวน ๒ เล่ม พร้อมแผ่นบันทึกข้อมูลที่บรรจุงานวิจัยฉบับสมบูรณ์ จำนวน ๑ แผ่น หลักฐานการนำผลงานวิจัยไปใช้ประโยชน์ และ รายงานการใช้จ่ายเงินและหลักฐานการใช้จ่ายเงินอุดหนุนการวิจัยงานวิจัย

/ทั้งนี้

ทั้งนี้ ผู้รับทุนต้องส่งหลักฐานการตีพิมพ์เผยแพร่ผลงานการวิจัย หรือ หลักฐานตอบรับการตีพิมพ์เผยแพร่ผลงานวิจัยภายใน 1 ปี หลังจากส่งเล่มรายงานการวิจัยฉบับสมบูรณ์

 **ข้อ ๔** ผู้รับทุนต้องดำเนินการวิจัยตามโครงการทันที นับแต่วันลงนามในสัญญา ถ้าหากผู้รับทุนมิได้ดำเนินการภายใน ๓๐ วัน ผู้ให้ทุนมีสิทธิบอกเลิกสัญญา หากเกิดอุปสรรคไม่สามารถดำเนินการวิจัยได้หรือจำเป็นจะต้องเปลี่ยนแปลงแผนงานและวิธีการใดๆผู้รับทุนต้องแจ้งผู้ให้ทุนทราบเป็นลายลักษณ์อักษรทันที ผู้ให้ทุนสามารถให้ความเห็นชอบกับการแก้ไขเปลี่ยนแปลงโครงการได้ตามความเหมาะสม

 กรณีผู้รับทุนไม่สามารถทำงานวิจัยตามโครงการให้แล้วเสร็จได้ภายในระยะเวลาตาม ข้อ ๑ ผู้รับทุนต้องแจ้งเหตุผลให้ผู้ให้ทุนทราบเป็นลายลักษณ์อักษรและขออนุมัติขยายระยะเวลาก่อนสิ้นสุดสัญญาไม่น้อยกว่า ๑๕ วัน โดยผู้รับทุนสามารถขอขยายเวลาได้ ๒ ครั้ง ครั้งละ ไม่เกิน ๙๐ วัน ทั้งนี้ผู้ให้ทุนมีสิทธิที่จะพิจารณาอนุมัติให้ขยายเวลาหรือไม่ก็ได้ และหากสิ้นสุดการขยายระยะเวลาครั้งที่ ๒ แล้ว ผู้รับทุนไม่สามารถดำเนินการวิจัยให้แล้วเสร็จ จะไม่ได้รับการพิจารณาเบิกจ่ายเงินอุดหนุนการวิจัย งวดที่ ๓

 ในกรณีของการขยายระยะเวลาการวิจัย ครั้งที่ ๒ การส่งเอกสารทั้งหมดของการวิจัยตามข้อ ๒ จะต้องดำเนินการให้แล้วเสร็จก่อนวันสิ้นสุดอย่างน้อย ๑๕ วัน

 **ข้อ ๕**  ผู้รับทุนต้องรายงานความก้าวหน้าของงานวิจัยตามโครงการที่ได้รับการสนับสนุนต่อคณะกรรมการพิจารณาข้อเสนอโครงการวิจัย คณะวิทยาการจัดการ จำนวน ๑ ครั้ง นับจากวันที่ทำสัญญา

 **ข้อ ๖**  ผู้รับทุนจะต้องควบคุมการใช้จ่ายเงินให้เป็นไปตามวัตถุประสงค์ของโครงการในสัญญานี้เท่านั้นและเป็นไปอย่างประหยัด โดยจัดทำเอกสารการเบิกจ่ายเงินตามแบบที่ผู้ให้ทุนกำหนดตลอดจนจัดเตรียมหลักฐานการใช้จ่ายเงินให้ถูกต้อง และพร้อมให้ผู้ให้ทุนตรวจสอบตามที่ผู้ให้ทุนเห็นสมควร

 ผู้รับทุนต้องทำวิจัยด้วยความวิริยะอุตสาหะให้สำเร็จตามวัตถุประสงค์ของโครงการและผู้รับทุนจะต้องรับผิดชอบแต่โดยลำพังต่อการละเมิดบทบัญญัติแห่งกฎหมายหรือสิทธิใดๆในทรัพย์สินทางปัญญาของบุคคลภายนอกซึ่งผู้รับทุนนำมาใช้ปฏิบัติงานวิจัยตามสัญญานี้ไม่ว่าจะเป็นการจงใจหรือประมาทเลินเล่อก็ตาม

 ในกรณีที่เกิดปัญหาซึ่งต้องพิจารณาว่าการดำเนินการของผู้รับทุนเป็นไปตามวัตถุประสงค์แรกหรือไม่ ให้ผู้ให้ทุนเป็นผู้วินิจฉัยชี้ขาด และให้ถือเป็นที่สุด

 **ข้อ ๗** หากผู้รับทุนไม่ปฏิบัติตามสัญญา หรือไม่ปฏิบัติตามระเบียบ ประกาศเกี่ยวกับทุนอุดหนุนงานวิจัยที่ผู้ให้ทุนกำหนดไว้ ผู้รับทุนต้องคืนเงินที่ได้รับไปแล้วทั้งหมดพร้อมดอกเบี้ยของจำนวนเงินที่ได้รับไปแล้วตามอัตราที่ธนาคารแห่งประเทศไทยกำหนดไว้นับตั้งแต่วันที่ทำสัญญาจนถึงวันชำระเงินเสร็จสิ้นแก่ผู้ให้ทุน
โดยต้องชำระเงินให้แก่ผู้ให้ทุนตามสัญญานี้ และผู้รับทุนยินยอมให้ผู้ให้ทุนหักเงินเดือน และหรือเงินอื่นใดที่ผู้รับทุนจะพึงได้รับจากทางราชการเพื่อชดใช้เงินที่ผู้รับทุนต้องรับผิดชอบตามสัญญานี้ได้

 **ข้อ ๘** ผู้รับทุนจะต้องรวบรวม บทความทางวิชาการ รวมทั้งผลงานและเอกสารอื่นๆ
ของโครงการวิจัยดังกล่าว ตลอดจนเอกสารที่ขออนุมัติซื้อโดยใช้เงินทุนตามโครงการวิจัยเมื่อทำโครงการแล้วเสร็จให้แก่ผู้ให้ทุน

/ข้อ ๙

 **ข้อ ๙**  ในการพิมพ์ และ /หรือการเสนอผลงานวิจัยในระหว่างการทำวิจัย หรือเมื่อสิ้นสุดโครงการวิจัยแล้ว ไม่ว่าทั้งหมดหรือบางส่วน ผู้รับทุนต้องพิมพ์ข้อความ “ได้รับทุนสนับสนุนการวิจัยจากคณะวิทยาการจัดการ มหาวิทยาลัยราชภัฏเพชรบูรณ์” ไว้เป็นกิตติกรรมประกาศที่หน้าปกด้วย

 **ข้อ ๑๐** ผู้รับทุนต้องปฏิบัติตามระเบียบ และประกาศเกี่ยวกับทุนอุดหนุนการทำวิจัยของผู้ให้ทุนที่ใช้บังคับอยู่ในปัจจุบันและซึ่งจะออกใช้ต่อไปในอนาคตโดยเคร่งครัด และให้ถือว่าเป็นส่วนหนึ่งของสัญญานี้

 **ข้อ ๑๑** สิทธิในทรัพย์สินทางปัญญาใดๆที่เกิดขึ้นจากโครงการวิจัยตามสัญญานี้ให้เป็นไปตามระเบียบ มหาวิทยาลัยราชภัฏเพชรบูรณ์ ว่าด้วยการจัดการทรัพย์สินทางปัญญา พ.ศ. ๒๕๕๔

 **ข้อ ๑๒** ผู้ให้ทุนมีสิทธิบอกเลิกสัญญา ในกรณีที่ผู้รับทุนไม่ปฏิบัติตามสัญญา หรือไม่ปฏิบัติตามข้อบังคับ ระเบียบ ประกาศหรือคำสั่งเกี่ยวกับทุนอุดหนุนงานวิจัยที่ผู้ให้ทุนกำหนดไว้ หรือดำเนินโครงการไม่แล้วเสร็จภายในระยะเวลาที่กำหนดไว้ หรือกรณีที่ผู้รับทุนไม่สามารถดำเนินการวิจัยตามข้อเสนอโครงการวิจัยที่ได้เสนอไว้โดยไม่มีเหตุผลอันสมควร ผู้ให้ทุนมีสิทธิ์ที่จะระงับการให้ทุน และบอกเลิกสัญญา

 สัญญานี้ทำขึ้นสองฉบับ มีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจความในสัญญาโดยละเอียดตลอดแล้ว จึงได้ลงลายมือชื่อไว้เป็นหลักฐานต่อหน้าพยาน โดยคู่สัญญาเก็บไว้ฝ่ายละฉบับ

 ลงชื่อ ผู้ให้ทุน

 (ผู้ช่วยศาสตราจารย์ ดร.ประยูร ลิ้มสุข)

 ลงชื่อ ผู้รับทุน

 ( )

 ลงชื่อ พยาน

 ( อาจารย์ ดร.ปาณิสรา คงปัญญา)

 ลงชื่อ พยาน

 (อาจารย์ปุณฑริกา สุคนธสิงห์)